Salam Fayyad

Salam Fayyad (; født 12. april 1952 på Deir al-Ghusun i Vestjordanlandet i Jordan) er en palestinsk politiker og økonom. Han var statsminister i Den palestinske selvstyremyndigheten fra 2007 til 2013.

Fayyad regnes som en moderat og pragmatisk politiker og er blant de palestinske politikere som nyter stor respekt i den vestlige verden.

Liv og virke
Bakgrunn
Salam Fayyad er født i Deir al-Ghusun nordvest i det palestinske området som var blitt annektert av Jordan i 1950; Jordan annekterte også resten av Vestbredden. 

Han tok utdannelse ved American University of Beirut i 1975 og fikk Master of Business Administration fra det katolske St. Edward's University i Austin i Texas i 1980.1980 MBA Graduate of St. Edward's University   Han tok senere doktorgrad i økonomi fra University of Texas, Austin.«2011 Commencement Address», UT College of Liberal Arts.

I årene 1987 til 2001 arbeidet han for Verdensbanken i Washington, D.C. og deretter for Det internasjonale pengefondet (IMF) ved dens avdeling i Jordan.

Politiker i Den palestinske selvstyremyndighet
Fayyad var finansminister i Fatahs interimsregjering fra 2002 til 2005. Han dannet så sentrumspartiet Den tredje vei sammen med blant annet Hanan Ashrawi og Yasser Abd Rabbo. 

Ved valget i 2006 måtte partiet nøye seg med 2,4 prosent av stemmene i valget i de palestinske områdene i 2006, bare Fayyad og Ashrawi fikk mandat. Hamas vant valget og dermed måtte Fayyad gå av, men i mars 2007 ble han finansminister nok en gang i en samlingsregjering bestående av Fatah og Hamas.

 Statsminister 
I juni 2006 ble Hamas fratatt regjeringsmakten av president Mahmoud Abbas, og Abbas approberte deretter Fayyad til statsminister i en overgangsregjering som styrte på Vestbredden. Hamas styrer imidlertid fortsatt (2023) på Gazastripen.NTB - Fakta om Salam Fayyad (18.1.2010) Fayyad ble utnevnt til statsminister i den palestinske selvstyremyndigheten den 15. juni 2007. Utnevnelsen, som ble godkjent av president Mahmoud Abbas på basis av «nasjonal krisesituasjon», ble ikke bekreftet av Palestinas lovgivende forsamling, som er den palestinske selvstyremyndighetens parlament.Dagbladet - FAKTA To palestinske regjeringer (27.12.2007) Den 13. april 2013 leverte Fayyad sin avskjedssøknad, som ble akseptert av president Abbas.

Fayyad anses av mange palestinere for å være alt for USA- og Israel-vennlig. Han har for eksempel fordømt vold mot Israel som skadelig for palestinernes nasjonale aspirasjoner, og sagt at palestinske flyktninger burde få bosette seg ikke på israelsk område men i det som ville bli den fremtidige palestinske stat. Han mente også at jøder måtte kunne tilbys statsborgerskap i denne palestinske stat.

Han er skeptisk mot en ensidig proklamasjon av en palestinsk stat. Etter hans mening måtte man i forkant for statlig palestinsk suverenitet først konsolidere sivilsamfunnet i økonomien.  

Under Salam Fayyads reformer oppnådde Vestbredden en økonomisk vekst i 2009 på 8,5 %, noe som var nesten så sterk fremgang som i Folkerepublikken Kina.

 Referanser 

Kategori:Personer fra guvernementet Tulkarm
Kategori:Personer fra Nablus
Kategori:Palestinske politikere
Kategori:Finansministre
Kategori:Fødsler i 1952